रात के ढ़ेर अँजोर में सुतला प शरीर के वजन बढ़ेला
एगो ताज़ा अध्यन के मुताबीक अगर आप रात के ढ़ेर अँजोर (तेज़ रोशनी) में सुतत बानी त आपके वजन में बहुत जादा बढ़ोतरी हो सकता।
लंदन के ‘कैंसर शोध संस्थान’ के वैज्ञानिक लोग के मुताबीक रात के ढ़ेर अँजोर में सुतेवाला लोग के शरीर के वजन, कमर के चौड़ाई, कमर-जांघ के लंबाई, अवरू औरतन के कमर के मोटापा में बहुत जादा बढ़ोतरी होखेला।
हालांकि, एकरा से पहिले भी ए तरह के जानकारी मिलल बा, लेकिन ओकनी के संबंध शारीरिक क्रियाकलाप अवरू उम्र के स्तर से रहे। ताज़ा जानकारी भी एही कड़ी के आगे के हिस्सा ह अवरू ‘जानपदिक रोग विज्ञान के अमेरिकी जर्नल’ में प्रकाशित भईल बाटे।
स्तन कैंसर के कारण जाने खातिर पछिला 40 साल के भईल सबसे बड़का शोध में करीब 1,13,000 महिला के शामिल कईल गईल, अवरू ए शोध के नतीजा में पाता चलल कि - रात के ढ़ेर अँजोर में सुतेवाला लोग के वजन अवरू लोग के मुक़ाबले ढेर बढ़ेला।
शोध के सह-मुखिया अवुरी लंदन के ‘कैंसर शोध संस्थान’ में ‘जानपदिक रोग विज्ञान’ (Epidemiology) के प्रोफेसर एंथनी कहले – सुते, जागे अवरू अँजोर के संबंध शरीर के पाचन तंत्र के चक्रीय लय प प्रभाव से बाटे। हमनी के अध्यन से पाता चलल कि रात के अंजोर में सुतला प मोटापा के बढ़ोतरी होखेला, लेकिन फिलहाल हमनी के एकरा पीछे के कारण नईखी जा बता सकत। हाँ, एतना जरूर बा कि एगो नाया तरीका से शोध के राह तैयार हो गईल बा।
bho_Deva bho_Deva bho_Deva bho_Deva bho_Deva bho_Deva